ช่วง3-4สัปดาห์ที่ผ่านมา มีอาการปวดกล้ามเนื้อบริเวณท้ายทอยจนถึงกล้ามเนื้อกลุ่ม Trapeziusครับ กินยาก็แล้ว นวดแผนโบราณก็แล้ว หรือลองแล้วแม้กระทั่งฝังเข็ม แต่อาการก็ไม่ได้ดีขึ้เลย นี่เป็อาการบ่งบอกของโรคหรืออาการผิดปกติหรือเปล่าครับ หรือพอจะมีวิธีบรรเทาให้ทุ้ลาลงบ้างไหม
สวัสดีค่ะ การวินิจฉัยที่เป็นไปได้-กล้ามเนื้ออักเสบ-กล้ามเนื้อตึงตัวจากการใช้งาน-กระดูกคอกดทับเส้นประสาท ทำให้ปวด ชาบริเวณกล้ามเนื้อตรงคอและแขนได้จากประวัติข้างต้นยังนึกถึงโรคในกลุ่มกล้ามเนื้ออักเสบมากที่สุดค่ะการรักษาหลักๆก็เน้นการปรับพฤติกรรมร่วมกับรับประทานยาแก้ปวด ยาแก้อักเสบที่ไม่ใช่สเตียรอยด์ โดยควรงดการนั่งในท่าที่ต้องเกร็งคอนานๆ ขยับและยืดเหยียดกล้ามเนื้อที่คอบ่อยๆ โรคกล้ามเนื้ออักเสบเป็นโรคที่ไม่อันตราย แต่อาจเป็นได้ค่อนข้างเรื้อรัง และเป็นๆหายๆได้บ่อยๆค่ะหากยังปวดมาก แม้รับประทานยาแล้ว งดการใช้งานแล้วก็ยังไม่ดีขึ้น อาจพบแพทย์เพื่อตรวจร่างกายอย่างละเอียดอีกครั้งว่าไม่มีความผิดปกติของระบบประสาทร่วมด้วย